b'\n_START_ARTICLE_\nNK Slavonac Ladimirevci\n_START_SECTION_\nPovijest\n_START_PARAGRAPH_\nNogometni klub Slavonac iz Ladimirevaca osnovan je u kolovozu 1947. godine. _NEWLINE_Godine 2013. NK Slavonac je, po prvi puta u povijesti, osvojio 2. \xc5\xbdNL NS Valpovo- D. Miholjac, te je promoviran u vi\xc5\xa1i rang, 1. \xc5\xbdNL. U svojoj prvoj sezoni u 1. \xc5\xbdNL NK Slavonac je zauzeo 14. mjesto od 16 klubova te ostao u ligi (samo posljednjeplasirani rival NK BSK Termia Bizovac je ispao iz lige).\n_START_SECTION_\nStadion\n_START_PARAGRAPH_\nSami Sportski park Ladimirevci je izgra\xc4\x91en 90.-ih godina 20. stolje\xc4\x87a, no 2011. godine je potpuno preure\xc4\x91en i moderniziran. Instalirano je oko 300 sjedalica, same tribine su obojane bojama NK Slavonca (bijelo-plavo) te je istaknuta zahvala za vjernost navija\xc4\x8da natpisom "UVIJEK VJERNI - LA KEROVI", dodan grb, ure\xc4\x91ene svla\xc4\x8dionice, klupske prostorije, kafi\xc4\x87, i sl._NEWLINE_Reflektori su ne\xc5\xa1to ranije postavljeni. Sportski park sadr\xc5\xbei i mali pomo\xc4\x87ni teren s golovima za mali nogomet. Uz sve to ima i odli\xc4\x8dan travnjak te ovaj Sportski park slovi za jednim od najljep\xc5\xa1ih u \xc5\xa1iroj okolici.\n_START_SECTION_\nNavija\xc4\x8di\n_START_PARAGRAPH_\nNavija\xc4\x8di Slavonca se nazivaju LA Kerovi (\xc4\x8dit. el ej kerovi). Velik broj simpatizera kluba prate klub i na svakom gostovanju. LA Kerovi su bili najvi\xc5\xa1e zapa\xc5\xbeeni u sezonama 2011./12. i 2012./13. gdje ih je znalo biti i 50-ak na utakmici (ne broje\xc4\x87i ostale simpatizere) s nekoliko transparenata, pirotehnikom i originalnim navija\xc4\x8dkim pjesmama. Vo\xc4\x91a LA Kerova je Josip Korov, ina\xc4\x8de i \xc4\x8dlan Kohorte Osijek.'